《送程给事知越州》
宋代·吴充

曾乘使君马，数上豫章楼。
北阙领新命，西山追旧游。
使星催县弩，乡月伴仙舟。
却顾区区者，风波鬓已秋。

作者简介：（1021—1080）建州浦城人，字冲卿。吴育弟。仁宗宝元元年进士。为国子监直讲、吴王宫教授，以严见惮，作《六箴》以献。历京西、淮南、河东转运使。英宗立，权盐铁副使。神宗即位，为知制诰、同知谏院。河北水灾、地震，为安抚使、进检校太傅、枢密使，代王安石为同中书门下平章事。虽与安石连姻而不同意其变法。数遭同列困毁，罢为观文殿大学士、西太一宫使。